În contextul "Anului omagial al pastorației și îngrijirii bolnavilor", Centrul de Îngrijiri Paliative "Sfântul Nectarie" din cadrul Arhiepiscopiei Ortodoxe Române a Vadului, Feleacului și Clujului, lansează proiectul PaliațieHelp.
În cadrul acestui nou proiect, medicii care tratează pacienți cu boli cronice progresive pot cere informații și sfaturi de la personalul din cadrul spitalului nostru, specialiștii noștri fiind cadre didactice în Catedra de Medicină Paliativă a Universității de Medicină și Farmacie "Iuliu Hațieganu" din Cluj-Napoca și având o experiență de peste 10 ani – timp în care au asistat mai mult de 6500 de pacienți.
Astfel, există următoarele variante de comunicare:
- apelarea numărului 0771 11 01 01, de luni până vineri, în intervalul orar 11 – 14
- mesaj vocal, SMS sau mesaj via WhatsApp la același număr de telefon, non-stop
- e-mail la paliatie.help@gmail.com – cu precizarea faptului că fiecare mesaj va primi un răspuns în termen de 24 de ore.
Medicii pot afla informații despre:
- Managementul durerii
- Managementul simptomelor asociate stărilor avansate de boală
- Posibilități de asigurare a continuității asistenței medicale pentru pacienții cu boli incurabile în stadii avansate
În viitor, dorim extinderea acestui serviciu și în alte specialități (asistență socială, nursing, psihologie și asistență spirituală), astfel încât pacienții să beneficieze de cea mai complexă și completă abordare.
Serviciile menționate sunt gratuite.
Telefonul nu este destinat luării în evidență în vederea internării, pentru acest scop existând numărul 0364733610.